ა ლ ბ ო მ შ ი

**რა არის შენთივს ჩემი სახელი?**

**როგორც ნაპირთან ტალღის ხმაური,**

**ვით ტყეში ღამის ხმა უცნაური,**

**გაქრება მისი გამოძახილი.**

**ხსოვნის ფურცელზე დარჩება იგი,**

**მსგავსი წარწერის საფლავის ქვაზე,**

**გამოუცნობელ, უცხო ენაზე,**

**ვით მკვდარი ნიშნების უსულო რიგი.**

**ცხოვრება - ყოვლის დამვიწყებელი -**

**ჩემს სახელს წაშლის თავის ჩრდილით,**

**ის ვერ იქნება შენი მხლებელი,**

**ვით მოგონება ნაზი და ტკბილი.**

**როცა გაგწირავს იღბალი მტრული,**

**მაშინ მახსენე შენ მწუხარებით.**

**სთქვი: - ქვეყანაზე არსებობს გული,**

**სადაც მაქვს ბინა შეუდარები.**

**1830**